Monede Euro dla Slovenia

La Slovenia a l'ha ancaminà a dovré l'euro ël 1 gené 2007. Soe monede a mostro eut dissègn divers dissegnà da Miljenko Licul, Maja Licul e Janez Boljka. 

Ij soget ëd le monede a son elencà sì-sota:

 Moneda da 2 euro: Lë scritor France Prešeren e un dij vers ëd la Zdravljica (l'inn nassional sloven)
 Moneda da 1 euro: Lë scritor Primož Trubar e la scrita "Stati inu obstati" (aussese ed esiste)
 Moneda da 50 centésim: Ël mont Triglav, la costellassion dël Càncher (la Slovenia a l'ha vagnà soa indipendensa sota cost segn zodiacal-sì) e l'inscrission "Oj Triglav, moj dom" (Triglav, cà mia)
 Moneda da 20 centésim: Na cobia ëd cavaj ëd rassa lipissan-a
 Moneda da 10 centésim: Ël proget dl'architet Jože Plečnik për ël palass dël Parlament Nassional con l'inscrission "Katedrala svobode" (Catedral ëd libertà)
 Moneda da 5 centésim: N'imàgin d'un quader ëd Ivan Grohar ch'a mostra n'òm ch'a sëmna dle stèile
 Moneda da 2 centésim: La Ròca dël Prinsi, andova a l'avìo soa sede ij Duch ëd Carinsia
 Moneda da 1 centésim: Na sicògna

Tuti ij taj a inserisso ëdcò le dódes stèile sìmbol ëd l'Euròpa, la scrita SLOVENIJA e l'ann dël cònio.

Monede comemorative da 2 euro

Dël 2007 la Slovenia, tanme tut j'àutri Stat ëd l'Union, a l'ha emëttù la moneda comemorativa pëe ij 50 agn ëd la signadura dij Tratà ëd Roma, ch'a l'han sancì la nàssita dla futura Comunità Europenga.

Dël 2008 la Slovenia a l'ha cò emëttù na moneda comemorativa da 2 euro ch'a sélebra ij 500 agn da la nàssita dlë scritor sloven Primož Trubar.

Slovenia
Categorìa:Slovenia